
1.3. “Ta'lim nazariyalari va ularning amaliyotga tatbiqi” modulining
oʻquv dasturi
1-mavzu. Bolaning ta’lim olishi va rivojlanishi haqidagi nazariyalar
mazmun-mohiyati
(2 soat nazariy mashg‘uloti)
[bookmark: _Hlk220922486]Ta’lim nazariyalari: bexaviorizm, kognitivizm, konstruktivizmning
mazmuni. Bexaviorizm gʻoyasi: ta’lim sohasida takrorlash va ragʻbatlantirish
ilm oʻrganish ilm olishnins asosi sifatida. Bolalar rivojlanishida psixolog Lev
Semyonovich Vigotskiy (1896–1934)ning “Eng yaqin rivojlanish sohasi”
(Zone of Proximal Development) nazariyasi mohiyati. Bola yangi
ko‘nikmalarini shakllanishi va rivojlanishida ta’limning oʻrni. Bola yangi
koʻnikmalarni real hayotdan ajralmagan holda, o‘zida bor bo‘lgan bilimlar
asosida o‘zlashtirishi.
Konstruktivizm pedagogikada nazariy hamda amaliy yo‘nalish sifatida.
Konstruktivist o‘qituvchining o‘ziga xos xususiyatlari, o‘qituvchining
ta’lim oluvchilarning muammoli, yo‘naltirilgan tadqiqot faoliyatida konsultant,
tashkilotchi va muvofiqlashtiruvchi sifatidagi roli.



1.3.1.  BOLANING TA’LIM OLISHI VA RIVOJLANISHI HAQIDAGI NAZARIYALAR MAZMUN-MOHIYATI

Reja:
1. O‘qitishning asosiy nazariyalari (bexaviorizm, kognitivizm, konstruktivizm)
2. Eng yaqin rivojlanish sohasi  (Zone of Proximal Development) nazariyasi mohiyati
3.  Ta’lim nazariyalari va amaliyot o‘rtasidagi bog‘liqlik

Ta’lim nazariyasi - bu odamlarning bilimlarni qanday egallashi, ko‘nikmalarini rivojlantirish va xatti-harakatlarini o‘zgartirishni tushuntiradigan tizimli g‘oyalar va tamoyillar to‘plami. Bu nazariyalar ilmiy tadqiqotlarga asoslanadi va turli vaziyatlarda o‘rganish uchun qaysi usul va yondashuvlar eng samarali ekanligini tushunishga yordam beradi.
Ta’lim nazariyalari quyidagi savollarga javob berishga harakat qiladi:
O‘rganish qanday sodir bo‘ladi? 
Talabalar yangi bilim yoki ko‘nikmalarni egallash uchun qanday bosqichlardan o‘tadilar?
O‘qish muvaffaqiyatiga nima ta’sir qiladi? 
Qanday omillar o‘rganishni osonlashtiradi yoki to‘sqinlik qiladi?
Qaysi usullar eng samarali? 
Qaysi ta’lim texnikasi va strategiyalari o‘quvchilarga o‘z maqsadlariga erishishda eng yaxshi yordam beradi?
Ta’lim nazariyalari o‘qituvchilar, metodistlar va murabbiylarga yo‘l-yo‘riq beradi, ularga samarali ta’lim dasturlarini ishlab chiqishda va maqsadlar va auditoriyadan kelib chiqqan holda tegishli o‘qitish usullarini tanlashda yordam beradi.
O‘rganish samarali bo‘lishi uchun uning asosini tushunish muhimdir. Odamlar yangi ma’lumotni qanday qabul qilishini tushuntiradigan bir nechta asosiy nazariyalar mavjud. Har biri o‘quv jarayoniga o‘z nuqtai nazarini taklif qiladi va uning samaradorligini oshirish uchun vositalarni taqdim etadi.
Bixeviorizm (ing. behaviour - xulq) nazariyasi.
1) psixologiya fani doirasida rivojlanayotgan ilmiy yo‘nalishlardan biri. Uning tadqiqot predmeti kuzatish mumkin bo‘lgan xatti-harakat, faoliyatni o‘rganishdan iborat; 
2) hayvonlar xatti-harakatini o‘rganish asosida ularni insonni tadqiq etish va faoliyatini boshqarish sohasida qo‘llashga tayangan yondashuv. 
Bixeviorizm – bu psixologiyada inson va hayvonlarning xulqi-atvorini kuzatish va  oʻrganish  orqali  tushiniladigan  yoʻnalish.  U XX  asr  boshlarida  paydo boʻlgan va asoschilari J.B. Watson, B.F. Skinner va Ivan Pavlov kabi olimlardir. Asosiy gʻoyalari:
· Ichki ruhiy holatlar emas, balki faqat tashqi kuzatiladigan xatti-harakatlar muhim. 
· Oʻrganish tajriba va taʼsir asosida shakllanadi.
· Mukofot va jazo –asosiy taʼsir vositalaridir.
Bixeviorizmda tarbiya quyidagicha kuzatiladi: toʻgʻri xatti-harakat mukofotlanadi, xato xatti-harakat jazolanadi. Masalan, bola oʻyinchoqlarni yigʻa olsa unga maqtov beriladi, aksi boʻlsa ogohlantirish beriladi.
Bixeviorizm nazariyasi bo‘yicha dunyo olimlari fikr bildirgan bo‘lsalar-da, ushbu nazariyaning asoschisi amerikalik psixolog Jon Brodes Uotson (1878–1958) hisoblanadi. Bixeviorizm 1900-yillarda vujudga kelgan bo‘lib, ta’lim sohasida insonlar takrorlash va rag‘batlantirish orqali ilm o‘rganishadi degan g‘oyaga asoslangan. Bu oqim taʼlimoti asosida tashqi qoʻzgʻatuvchilarga javoban yuzaga keluvchi va kuzatish mumkin boʻlgan harakatlar muhim sanaladi. 
Asosiy tamoyillari: 
Stimul-javob munosabatlari: Bixeviorizm asosida har qanday xulq-atvor tashqi muhitdan keladigan biror taʼsirga (stimulga) javobdir. Masalan, ishtaha — ovqat hidiga javob, qichqiriq — jarohatga javob.
Kuzatish va oʻlchash: Bixeviorizm faqat tashqi muhitda kuzatish mumkin boʻlgan xatti-harakatlarni oʻrganishni talab qiladi. Boshqa psixologik jarayonlar (xayol, tush) oʻrganilishi qiyin deb sanaladi.
Tajriba: Bixeviorizmga koʻra, xulq-atvor oʻrganish orqali shakllanadi va rivojlanadi.
Mashhur vakillari: 
John B. Uotson: Bixeviorizmning asoschilaridan biri sanaladi. Bixeviorizm odam tabiatan passiv bo‘lib shunchaki shartli reflekslar (ham klassik ham operant) orqali atrof muhit tasirlariga javob beradi. Uotson tajribalarini birinchi bo‘lib mushuklarga sinab ko‘rgan yani mushuk qafasga qamalgan keyin esa mushukka qafas eshigini qanday ochishni ko‘rsatgan bu holat 7 martadan 15 martagacha davom etgan bazi mushuklar ko‘rgan harakatni yani inson qafas eshigini ochishini takrorlab qafasdan chiqib ketgan bazi mushuklar esa hatto Uotson 100 marta eshikni ochsa ham biror reaksiya bildirmay shunchaki qafasda och nahor turavergan bu  holat  Uotsonga keyinchalik o‘zining mashxur (S-R) nazariyasini yaratishga turtki bo‘lgan yani S-R bu sitimul va reaksiya demakdir. Uotson keyin insonlarda ham xuddi shunday xulq atvor bo‘ladi bazi insonlarga kuchli bosim o‘tkazilsa darrov reaksiya bildiradi bazi insonlarga qancha bosim o‘tkazilsa ham ular indamay bosimga chidab yashayveradi yani reaksiya bildirmaydi bunday insonlar judayam bo‘sh va sust insonlar sirasiga kiradi deb aytadi.
Ivan Pavlov: Klassik shartlashuv (konditsionerlik) nazariyasini ishlab chiqqan. Ivan Petrovich Pavlov (1849-1936) rus olimi, fiziolog, vivisektor, oliy asab faoliyati fanining, fiziologik maktabning yaratuvchisi; 1904-yilda "hazm qilish fiziologiyasi bo‘yicha ilmiy ishi uchun" Nobel mukofoti laureati, Imperator fanlar akademiyasining akademigi, Davlat maslahatchisi vazifasini bajaruvchi bo‘lgan. Uotson va Ivan Pavlov kuzatish va o‘lchash mumkin bo‘lgan hodisalarga e’tibor qaratganlar. Pavlovning mashhur tajribasiga ko‘ra itlarni kuzatar ekan, itlar qo‘ng‘iroq chalinishi bilan ovqat berilishini sezishgan va so‘lak bezlari ishga tushganini ko‘rgan. Vaqt o‘tgan sayin qo‘ng‘iroq chalinsa, ovqatni ko‘rmasa ham, itlarda so‘lak ajralishi ma’lum bo‘lgan. Bu tajribadan xulosa qilib, jonzotlarning murakkab amallari ham rag‘bat-javob tariqasida amalga oshirilishini ilgari surgan.
Sinfda ta’lim jarayoniga bu nazariyaning tatbiq etilishiga takrorlash, yod olish, avtomatik tarzda bajariladigan mashqlar kiradi.
Burrhus Frederic Skinner: 1960-yillar 20-asrning 60-yillarida bixeviorizmning rivojlanishi Skinner nomi bilan bog‘liq. Operant shartlashuv nazariyasini taklif etgan. Bixeviorizm nazariyasining yana bir namoyondalaridan biri Berres Frederik Skinner (1904-1990) Pavlovning shartli va shartsiz reflekslar haqidagi fikrlarni yanada rivojlantirib, operant hatti-harakat g‘oyasini ilgari surgan. Ushbu nazariyaga binoan, jonzotlarning xatti-harakatlarini rag‘batlantirish va jazolash orqali boshqarish mumkin. Rag‘batlantirish va jazolash, o‘z navbatida, ijobiy va salbiy rag‘batlantirish va jazolashga bo‘linadi. Operant xatti-harakat - bu istalgan maqsadga erishishga qaratilgan faol harakatlardir.
Operant reaktsiyalar asta-sekin ixtiyoriy reaktsiyalar xarakteriga ega bo‘ladi. O‘rganishning operant turiga ko‘ra, inson xatti-harakatlarining ko‘plab shakllari shakllanadi (kiyinish qobiliyati, kitob o‘qish odati, tajovuzkorlik ko‘rinishlarini cheklash, uyatchanlikni engish va boshqalar).  Ijobiy natijaga erishgan reaktsiya takrorlanishga moyil bo‘ladi.  Shunday qilib, ko‘pchilik oilalarda operant yig‘lashni o‘rganish kuzatilishi mumkin. Bolaning jismoniy noqulayliklarga so‘zsiz munosabati sifatida qichqiriq va yig‘lash ota-onalarga bolaga yaqinlashishni, uni tinchlantirishni, yordam va e'tibor berishni xohlaydi. Bunday g‘amxo‘rlik chaqaloqning yig‘lashi uchun kuchli ijobiy mustahkamlovchi hisoblanadi; yig‘lash esa ota-onaning xatti-harakatlarini nazorat qilishning operant shartli vositasiga aylanadi.  Shu bilan birga, salbiy natija yoki jazoga olib keladigan javobni takrorlash ehtimoli kamayadi. Agar tanishimiz salomlashishga javoban lablarini burishtirsa va bizni sezmagandek ko‘rinsa, biz tez orada u bilan salomlashishni to‘xtatamiz. Konkida uchish, fortepianoda kuy chalish, xat yozishni o‘rganishning barchasi insonning operant harakatlariga misoldir. Organizm uchun ulaming oxiri yoqimli bo‘lishi, operant reaksiyalarni takrorlash ehtimoli ortadi.
Skinner aqliy mexanizmlarni rad etdi va mukofot yoki jazoning mavjudligi yoki yo‘qligi sababli xatti-harakatni kuchaytirish yoki zaiflashtirishdan iborat bo‘lgan shartli refleksni rivojlantirish texnikasi inson xatti-harakatlarining barcha shakllarini tushuntirishi mumkin deb hisobladi. Ushbu yondashuv amerikalik tadqiqotchi tomonidan o‘quv jarayonidan tortib, ijtimoiy xulq-atvorgacha bo‘lgan eng xilma-xil xatti-harakatlar shakllarini tushuntirish uchun ishlatilgan.
Bixeviorizm ta’limotiga ko‘ra, odamda, u tug‘ilgan vaqtda nisbatan oz (kam) sonli xulqning tug‘ma tizimlari (nafas olish, yutish va sh. k.) mavjud bo‘ladi va keyinchalik shular ustiga ancha murakkabroq xulq jarayonlari qo‘shilib boradi. Muvaffaqiyatli reaksiyalar mustahkamlanib boradi va keyinchalik ham «effekt qonuni»ning qayta tiklanishi an’anasiga ega bo‘ladi. Reaksiyalarning mustahkamlanib borishi «mashqlar qonuniga» bo‘ysunadi, ya’ni bir xil stimullarga javoban bir xil reaksiyalarning qayta-qayta takrorlanaverishi natijasida bu reaksiyalar o‘z-o‘zidan yuzaga chiqaveradigan bo‘lib qoladi.
Kognitivizm nazariyasi. Kognitivizm 1960-yillarda dominant paradigma sifatida bixeviorizm o‘rnini egallagan bo‘lib, unda ichki aqliy faoliyatga qaratilgan. Psixolog va pedagoglar kuzatiladigan xatti-harakatlardan o‘ylash, fikrlash, muammoni hal qilish, ma’lumotlarni qayta ishlash kabi mukammal kognitiv jarayonlarga e’tibor qaratdilar (Snelbeker, 1983). O‘quv jarayonida xotira katta rol o‘ynaydi.
“Kognition” deganda esa fikr, tajriba va sezgilar orqali yangi bilim yoki ma’lumotlarni o‘zlashtirishning, idrok etishning aqliy harakati yoki jarayoni tushuniladi. U idrok, diqqat, fikrlash, aql, bilimni shakllantirish, xotira, mulohaza yuritish va baholash, fikrlash va hisoblash, muammolarni hal qilish va qaror qabul qilish, tilni tushunish va ishlab chiqarish kabi aqliy funksiya va jarayonlarning barcha jabhalarini o‘z ichiga oladi. Kognitiv fanlar 1950-yillarda intellektual harakat sifatida boshlangan, ko‘pincha kognitiv inqilob deb ataladi. Kognivitizm psixologik nuqtayi nazardan esa xotira, idrok etish, diqqat, tildan foydalanish muammolarni hal qilish, ijodkorlik va fikrlash kabi aqliy jarayonlarni ilmiy o‘rganish hisoblanadi. 
Bixeviorizm nazariyasiga javoban, kognitivizm nazariyasi odamlar shunchaki atrof-muhit stimullariga javob beradigan “dasturlashtirilgan mavjudot” sifatida emas, odamlar o‘rganish uchun faol ishtirokni talab qiladigan, tafakkur orqali harakatlanadigan ongli mavjudotlardir degan g‘oyani ilgari suradi. O‘quvchining boshida sodir bo‘layotgan narsalarning belgisi sifatida xulq-atvordagi o‘zgarishlar kuzatiladi. Kognitivizm ong metaforasini kompyuter sifatida ishlatadi: ma’lumot keladi, qayta ishlanadi va ma’lum natijalarga olib keladi. Shuningdek, kitobxon badiiy asarni o‘qish jarayonida ham kognitiv faoliyatni bevosita amalga oshiradi. Ya’ni badiiy asar bilan tanishish yoki uni mutolaa qilish davomida asar va uning qahramonlari haqida o‘ylay boshlaydi.
Kognitivizm - bu odamlarning fikrlashi, eslashi va ma’lumotni tushunishi orqali qanday o‘rganishini tushuntiruvchi nazariya. Unda o‘rganish miyaning ichida sodir bo`ladi, xuddi kompyuter ma’lumotlarni qayta ishlagani va saqlagani kabi. Bu qanday ishlaydi? Miya qayerdandur ma’lumot oladi (masalan, kitob o‘qish yoki dars tomosha qilish orqali). U ma’lumotni sxemalar deb ataladigan miyamizga qo`yadi (kompyuterdagi papkalar kabi bo`ladi). Keyinchalik foydalanishimiz uchun ma’lumotni eslab qoladi. Kognitivizmning asosiy g‘oyalari: Faol o‘rganish - Siz shunchaki faktlarni eslab qolmaysiz, balki ular haqida o‘ylaysiz va ularni allaqachon bilgan narsalaringiz bilan bog‘laysiz.
Qo‘llashdan oldin tushunish - bilimni ishlatishdan oldin uni yaxshi tushunishingiz kerak.
Xotira muhimdir - o‘rganish miyangizdagi bilimlarni tartibga solish va saqlashdir.
Bosqichma-bosqich o‘rganish - O‘rganish bosqichma-bosqich amalga oshiriladi, oddiy g‘oyalardan boshlab murakkabroqlarga o‘tadi. Tasavvur qiling, siz matematikani o‘rganyapsiz: Birinchidan, siz ko‘paytirish jadvallarini yodlaysiz (asosiy ma’lumotlar). Keyin, ko‘paytirish nima uchun ishlashini tushunasiz (g‘oyalarni bog‘lash). Keyinchalik, masalalarni hal qilish uchun ko‘paytirishdan foydalanasiz (bilimni qo‘llash). Kognitivizm tizimli o‘qitishni qo‘llab-quvvatlaydi, bunda o‘qituvchilar tushunchalarni tushuntiradi, misollar keltiradi va o‘quvchilardan chuqur o‘ylashni so‘raydi.
O‘qituvchilar o‘quvchilarga optimal usullar orqali ma’lumotlarni xotirada saqlash va qayta ishlashni o‘rgatishlari kerak. O‘qituvchi o‘quvchilarga o‘zlarini boshqarish, maqsadlar qo‘yish, o‘z ilm uslublarini anglash (masalan, vizual, audial, kinestet) kabi metakognitiv ko‘nikmalarni ham shakllantirishga mas’uldir. Blum taksonomiyasiga ko‘ra, o‘qituvchilar o‘quvchilarning nafaqat fikrlashning quyi darajalari (bilish, tushunish, tatbiq etish), balki yuqori darajalari (tahlil qilish, baholash, yaratish)ga qaratilgan savollar, vazifalarni berishlari kerak.
Benjamin Blum ta’lim maqsadlarini kognitiv, affektiv va psixomotor deb nomlanuvchi uchta sohaga ajratdi. Kognitiv (bilmoq, anglamoq, tushunmoq va fikrlamoq) soha bu bilim, tushunish va tanqidiy fikrlashga xizmat qiladi. Bilim sohasi ma’lumotlar bilan tanishish, ularni yodlashdan tortib, olingan ma’lumotlar yordamida muammolarni hal qilishgacha bo‘lgan jarayonni o‘z ichiga oladi. Affektiv soha his-tuyg‘ular bilan bog‘liq bo‘lib, affektiv sohaning asosiy maqsadi atrofdagi dunyo hodisalariga hissiy munosabatni shakllantirishdan iboratdir.
“Taksonomiya” – bu biror narsani ierarxik tartib (pastdan yuqoriga qarab) da joylashtirish prinsipi degan ma’noni bildiradi. Amerikalik psixolog Benjamin Blum boshchiligidagi Chikago universiteti olimlari ushbu oliy maqsadlar tizimini ishlab chiqishgan.  
Konstruktivizm nazariyasi. Konstruktivizm — lotincha «qurish, yasash» degan maʼnoni anglatuvchi XX asrda, asosan, 1920-yillarda, shakllangan sanʼat va adabiyot yoʻnalishidir. Dastlab meʼmorchilikda qurilish texnikasi va texnologiyalari taʼsirida rivojlanib, dizayn, grafika va tipografik uslublarning shakllanishiga asos boʻlgan. Shuningdek, taʼlim nazariyasi sifatida talabalarning oʻquv jarayonida faol qatnashishini taʼminlaydigan yondashuvni anglatadi.  
Taʼlim nazariyasida konstruktivizm 
Mohiyati: Bu odamlar qanday oʻrganishini tushunishga qaratilgan taʼlim nazariyasidir.
Qoʻllanilishi: Talabalarning innovatsion va ijodiy faoliyatlarda faol qatnashishini taʼminlaydi.
Maqsadi: Oʻquvchining bilimini mustaqil qurishi va oʻz tajribasi asosida dunyoni tushunishiga yordam berish.
Konstruktivizm ta’limni faol, mustaqil va ijtimoiy jarayonga aylantiradi. Bu yondashuv orqali o‘quvchilar bilimni chuqurroq o‘zlashtiradi, tanqidiy fikrlash ko‘nikmasini rivojlantiradi va real hayotdagi muammolarni hal qilishga tayyor bo‘ladi.
Konstruktivizm ta’kidlaydiki, bilim shunchaki o‘qituvchidan talabaga uzatilmaydi, balki o‘quvchi tomonidan atrof-muhit bilan o‘zaro ta’sir qilish orqali faol ravishda yaratiladi. Shveytsariyalik psixolog va faylasuf Jan Piajening ta’kidlashicha, bolalar yangi vaziyatlarga duch kelish orqali dunyo haqidagi tushunchalarini faol ravishda qurishadi. Bu nazariyaga ko‘ra, kattalar ham atrof-muhit bilan o‘zaro munosabatda bo‘lish, muammolarni hal qilish va g‘oyalarni muhokama qilish orqali o‘rganadilar. Oddiy qilib aytganda, ta’lim passiv emas, balki faol bo‘lishi kerak. Masalan, odam yangi tilni o‘rganayotganda, lug‘atdan oddiy so‘zlarni yodlab olishdan ko‘ra, muloqotda undan faol foydalansa, uni tezroq o‘zlashtiradi.
Konstruktivizm amaliyotda loyihaviy ta’lim, aqliy hujum, amaliy tadqiqotlar va faol o‘qitishning boshqa shakllari orqali amalga oshirish mumkin, bunda talabalar mustaqil ravishda yechim izlaydilar va tajriba orqali o‘rganadilar. 

	An’anaviy yondashuv
	Konstruktivistik yondashuv

	Mavzuni o‘rganish kichik qismlardan boshlanadi. Kichik ma’lumotlardan katta ma’lumotlarga qarab o‘rganiladi.
	Mavzuni o‘rganish umumiy g‘oyalardan boshlanadi.  Katta ma’lumotlardan boshlanadi va kichik ma’lumotlarga qarab yuriladi.

	 Dars o‘tishda o‘quv dasturiga qat’iy rioya qilinadi.
	Darslar o‘quvchilarning savollari va qiziqishlari ustiga quriladi. 

	 Asosiy materiallar darsliklar va ish daftarlaridir.

	  O‘quvchilar birlamchi manbalarni o‘rganadilar va qo‘l ishlari bilan shug'ullanadilar.

	 O‘rganish takrorlashga asoslangan.

	  O‘rganish interaktiv bo‘lib, o‘quvchilar allaqachon bilgan narsalariga asoslanadi.

	 O‘qituvchi o‘quvchilarga ma’lumotni bilishi majburiydek beradi.

	O‘qituvchi o‘quvchilar bilan muloqotda bo‘lib, ularga o‘z bilimlarini shakllantirishga yordam beradi.

	O‘qituvchi avtoritet, o‘quvchilarga monolog ko‘rinishida gapiradi va  ulani orqasidan ergashtiradi.
	O‘qituvchi suhbatdosh va moderator bo‘lib, muloqotni rag‘batlantiradi va o‘quvchilar bilan birga yuradi.

	O‘qituvchining vazifasi o‘quvchilarni mukofotlash va jazolash orqali materialni takrorlashga undashdir.   

	  O‘qituvchining roli o‘quvchilarning mustaqil ishlashlarini osonlashtirish, moderator bo‘lishdir. Ularga yo‘l-yo‘riq ko‘rsatishdir.

	Bilimlar sinovlar orqali baholanadi: to‘g‘ri/noto‘g‘ri.

	Test natijalaridan tashqari, o‘quvchilarning fikrlari ham muhimdir. Jarayon natijadan kam emas.

	Bilimga doimiy narsa sifatida qaraladi.

	Bilimga bizning tajribamiz bilan doimiy ravishda o‘zgarib turadigan dinamik narsa sifatida qaraladi.

	O‘quvchilar ko‘pincha  yakka holda ishlaydilar.
	O‘quvchilar ko‘pincha guruhlarda ishlaydilar.


	
Eng yaqin rivojlanish zonasi — L.S. Vigotskiy tomonidan asos solgan pedagogik tushuncha bo‘lib, bola mustaqil bajara olmaydigan, lekin kattalar yoki bilimliroq tengdoshlari yordami bilan uddalay oladigan vazifalar doirasini anglatadi. Bu zona ta’limning samaradorligini belgilaydi va kelgusidagi rivojlanish imkoniyatlarini ko‘rsatadi.
Asosiy jihatlari:
· Mustaqil bajarish: Bola hozir nimani biladi va qila oladi.
· Yordam bilan bajarish: Bola yaqin vaqt ichida nimani o‘rganishi mumkin.
· Ta’lim ahamiyati: Ta’lim rivojlanishdan orqada qolmay, uni boshlab borishi kerak.
Har bir ta’lim nazariyasi o‘quvchilarni o‘qitishni yanada aniq, samarali   qilishga yordam beradigan kuchli vositadir.  O‘quvchilarning muayyan ko‘nikmalari yoki xatti-harakatlarni rivojlantirish kerak bo‘lsa, bixeviorizmga tayaning. Bu asosiy ko‘nikmalar yoki avtomatlashtirilgan jarayonlarni o‘rgatishda dolzarbdir. 
Talabalar uchun materialni chuqur tushunish va uni amaliyotda qo‘llash muhim bo‘lsa, kognitiv nazariya yondashuvlaridan foydalaning. 
Agar ta’lim maqsadi mustaqil ravishda yechimlarni topish va ma’lumotni tanqidiy baholash qobiliyatini rivojlantirish bo‘lsa, konstruktivizm ajoyib yechimdir. Bunga misol qilib, universitetdagi loyiha ishi bo‘lishi mumkin, bu yerda talabalardan haqiqiy muammoning yechimini ishlab chiqish so‘raladi.
O‘rganish boshqalarning xatti-harakatlarini kuzatishga bog‘liq bo‘lgan holatlarda, ijtimoiy-madaniy ta’lim tamoyillarini qo‘llang. 
Nazariyalarni solishtirish va birlashtirish orqali har bir aniq vaziyat uchun eng yaxshi yondashuvni tanlash mumkin.
Jadvalda nazariy tushunchalarni o‘rganish bo‘yicha eng muhim ma’lumotlar jamlangan:

	Nazariya
	Asosiy g‘oyalar
	Qo‘llanilishi

	Bixeviorizm
	Mustahkamlash va jazolash orqali xatti-harakatlar 
	Xulq-atvor va ko‘nikmalarni mustahkamlash

	Kognitivizm
	Idrok, tushunish va yodlash

	Xulq-atvor va ko‘nikmalarni mustahkamlash

	Konstruktivizm
	Faol bilim yaratish

	Tanqidiy fikrlash va muammolarni hal qilish uchun

	Ijtimoiy-madaniy
	Kuzatish va taqlid qilish

	Ijtimoiy muloqot orqali o‘rganish uchun



Samarali ta’lim formulasi 
Samarali ta’lim = Motivatsiya * Axborotning ko‘pligi* Muntazamlik * Intizom
Samarali ta’lim = Qiziqish * Guruh dinamikasi * Nazariya va amaliyot muvozanati * Jonli muloqot * o‘quv rejasi * Muntazamlik * Intizom. 
Savollar va topshiriqlar.
1. Bixeviorizm va kognitivizm nazariyalarining asosiy g‘oyalari nimadan iborat?
2. Konstruktivizm va ijtimoiy-madaniy nazariyaning asosiy g‘oyalari nimadan iborat?
3. Ta’lim berishda to‘g‘ri nazariyani qanday tanlash mumkin?  
4. Ta’lim nazariyalari va amaliyot o‘rtasidagi bog‘liqlik bormi? 

Adabiyotlar ro‘yxati

1. Karimova V .M ., Sunnatova R.I., Tojibayeva R .N . Mustaqil fikrlash. - Т.: Sharq. 2000. - 111 b
2. Nishanova Z.T. Mustaqil ijodiy flkrlash. — Т.: Fan. 2003. 
3. Nishanova Z.T., Dusmuxamedova Sh.A. va b. «Yosh davrlari va pedagogik psixologiya». — Т.: Fan va texnologiyalar nashriyotining bosmaxonasi. 2013. —344 b
4. Skinner B.F. About Behaviorism. N.Y., 1974. 
5. Steinberg I.S. Behaviorism and Schooling // Issues and Ideas in Education. Oxford, 1980.
6. Березина Т. Н. Развитие когнитивных способностей как проблема практической психологии // Педагогика и психология образования. 2009.
7. Болан Р. Г. Анализ когнитивности в науке и образовании // ПНиО. 2014. №4 (10).
8. Болбаков Р.Г. Анализ когнитивности в науке и образовании // ПНиО. 2014. №4 (10).
9. Воронин А. Н. Когнитивный ресурс. Структура, динамика, развитие / А. Н. Воронин — «Когито-Центр», 2016 – 190 с.
10. Гончаров В.С. Психология проектирования когнитивного развития: Монография. Курган: Издательство Курганского государственного университета, 2005. – 235 с.
11. Когнитивная психология в контексте проблем современного образования [Электронный ресурс]: коллективная монография/ Р.Н. Абрамишвили [и др.].-Электрон. текстовые данные.-М.: Московский педагогический государственный университет, 2017.— 187 c.
12. Очерки по когнитивистике: когнитивные исследования как основания педагогики: коллективная монография по итогам международной научно-практической конференции «Когнитивные исследования как основания педагогики» Москва / кол. авторов; под ред. В.С. Меськова, Н.Р. Сабаниной, И.В. Смирновой. — Москва: РУСАЙНС, 2018. — 244 с.
13. Савин Е.Ю. Когнитивная психология образования: аудитория как лаборатория / Е.Ю. Савин, А.Е. Фомин // Психология в вузе: научно-методический журнал: факультету психологии Калужского университета им. К.Э. Циолковского – 20 лет / Ред. Е.И. Горбачева. – 2013. – №2 2013. – С. 67-83.
